**FORENINGEN AF MENIGHEDSRÅD PÅ DJURSLAND OG MOLS**

Indbyder i lighed med tidligere år til en sommerudflugt **den 13. 5. 2025** . for menighedsrådsmedlemmer med ægtefæller samt personalet også med ægtefæller.

Vi mødes ved Rimsø Kirke kl. 19.

Præstegården der er Danmarks ældst boede præstegård er fra 1593

Rimsø Kirke blev opført 1160 i den romanske periode , vi ser kirkens måske største seværdighed en granitportal m indrammer den tilmurede syddør, mændenes oprindelige indgang. Portalen er udført af stenmesteren Horders, andre af hans portaler findes i ved kirkerne i Ørsted og Vejlby (ved Allingåbro). Man kender Horders værker på de mange tovsnoninger, han anvender. På Rimsøportalen ses til venstre to siddende figurer, Øverst Kristus (korsglorien) og nedenunder Marie. Figuren nederst til højre, overfor Marie, er tydet som englen Gabriel. Figuren over for Kristus, har nogen ment skulle være Johannes Døber. Da de to figruer til højre begge står med højre hånd løftet og ligesom peger over mod den modstående figur, synes denne forklaring meget rimelig.

På kirkegården står en runesten som oprindelig var indmuret i kirkens fundament under sydportalen, den blev opdaget i 1814 og flyttet ud på kirkegården, her lå den til 1889 hvor den blev rejst på en oldtidshøj på kirkegården. Runerne er indhugget i tiden omkring 930 – 950 kan skimtes på både forside og kant, og de fortæller i flg. Runologen Ludvig Wimmers tydning, at ”Thore, Eenraades Broder, rejste denne sten efter sin moder og søster, (to) gode kvinder. Døden er den største ulykke for sønnen.

Vi fortsætter til Kastbjerg Kirke, hvor vi blot vil konsytaterer hvor brutalt nogle i 1970’erne kunne finde på at restaurerer en middelalderkirke.

Herefter fortsætter vi til Glesborg Kirke, hvor sognepræst Anders Ellebæk Hansen har lovet at fortælle om kirken.

Vi slutter aftenen med kaffe/te i sognehuset ved kirken.

Distriktsforeningen er vært ved kaffebordet.

Tilmelding:: senest tirsdag den 6. 5. 2025 til ingehartung@ hotmail.com

Med venlig hilsen

På distriktsbestyrelsens vegne

Inge Hartung